[{"text_idx": "#000001", "text": "EAEn Oinarrizko errenta unibertsala ezartzeko sinadura bilketa hasi da"}, {"text_idx": "#000002", "text": "10.000 sinaduraren bila! Irailaren 18an, larunbata, Bilbon, Donostian eta Gasteizen ekitaldiak egin ziren sinadurak biltzen hasteko Euskal Autonomia Erkidegoan (EAE) oinarrizko errenta ez-kondizionala ezartzeko asmoz legegintzako herri-ekimen (LHE) bat aurkeztu ahal izateko."}, {"text_idx": "#000003", "text": "Errenta hori pobrezia amaitzeko eta pertsona guztientzako eskubideetan aurrera egiteko tresna bat dela uste dute kanpainaren bultzatzaileek. On-line atxikitzeko aukera ere badago."}, {"text_idx": "#000004", "text": "Eustaten datuen arabera, 2019an diru-sarrerak bermatzeko prestazioak jasotzen zituztenetatik 28.411 gizonak ziren eta 38.097 emakumeak. Baina diru-laguntzen iraupenari dagokionez emakumeen zenbatekoa bikoiztu egiten da. Hasieratik hamar urte pasatu eta gero, 2.721 gizonek eta 5.895 emakumek oinarrizko errenta jasotzen jarraitzen dute. Emakumeen pobrezia ibilbide luzekoa da."}, {"text_idx": "#000005", "text": "Bilbon, Donostian eta Gasteizen egin zituzten ekitaldietan lau hilabeterako helburuak ehentasunak azaldu zituzten:"}, {"text_idx": "#000006", "text": "Proposamenarekin ahalik eta herritar gehienengana iristea eta baldintzarik gabeko oinarrizko errentaren ezarpenari buruzko eztabaida abiaraztea gizarte-erakunde gehienekin.\nHerri ekimenaren aldeko ahalik eta sinadura gehien biltzea, eta horrek Eusko Legebiltzarra indar handiagoz presionatzea erraztuko du.\nLegebiltzarreko taldeekin eztabaidari ekitea, ekimema lege-proiektu gisa izapidetzea ahalbidetuko duen gehiengoa lortzeko."}, {"text_idx": "#000007", "text": "Ekitaldi horien ondoren, proposamenaren aurkezpenak egingo dira herri, auzo eta erakundeetan, informazio-hitzaldiak egingo dira eta prestatu den materiala (triptikoak eta kartelak) banatuko da."}, {"text_idx": "#000008", "text": "Sinadurak bi formatutan bilduko dira:"}, {"text_idx": "#000010", "text": "\u2013 Paperean, sinadurak biltzeko mahaiak, egunero hainbat herri eta auzotan jarriko dira."}, {"text_idx": "#000011", "text": "50 erakundek baino gehiagok egin dute bat LHErekin eta funtsezko ekarpena izango da herritarrei kanpaina eramateko."}, {"text_idx": "#000013", "text": "Un 40% de quienes lo perciben son empleadas de hogar, casi todas mujeres"}, {"text_idx": "#000014", "text": "Reclaman un servicio de Pediatri\u0301a y atencio\u0301n a partos en el Hospital de Galdakao"}, {"text_idx": "#000015", "text": "El centro sera\u0301 sometido a una ampliacio\u0301n que preve\u0301 una inversio\u0301n de 28 millones"}]